Trelis/gawiki huggingface dataset:
Cáit Feiritéar. Scéalaí Éireannach ab ea Cáit Feiritéar nó An Bhab (1 Nollaig 1916 – 8 Meitheamh 2005).
Rugadh Cáit Feiritéar (née Ní Ghuithín) ar 1 Nollaig 1916 i mBaile na hAbha, Dún Chaoin i gContae Chiarraí. Fuair a máthair Eibhlín Ní Shé bás go gairid i ndiaidh a breithe. Ba é a hathair Seán Ó Guithín a thóg í. Scéalaí ab ea athair Sheáin, Mícheál Ó Guithín, agus d’fhoghlaim Feiritéar an scéalaíocht uaidh nuair a bhí sí óg. Nós teaghlaigh a bhí ann, mar bhí a huncail Tadhg, a seanmháthair Cáit, Bean Uí Shé (1861–1941), agus a seanaintín Máire Ruiséal, Bean Uí Lúing (1856-1946) ina scéalaithe.
D’fhreastail Feiritéar ar Scoil Naomh Gobnait sa cheantar áitiúil ó 1923 go 1931.
Phós sí Séamus Feiritéar i 1942 agus bhí seachtar clainne acu, Breandán, Pádraig, Seán, Micheál, Séamus, Máirín agus Treasa. Bhí Breandán ina láithreoir raidió agus ina údar. Bhí Séamus ina phríomhoide ar scoil náisiúnta Choláiste Mhuire i mBaile Átha Cliath (Gaelscoil).
D’inis Feiritéar scéalta ar Raidió na Gaeltachta agus do pháistí scoile a bhí ag freastal ar cheardlanna scéalaíochta. Rinne eagraíochtaí éagsúla taifeadadh ar a cuid scéalaíochta; ina measc, Roinn Bhéaloideas Éireann, an Coláiste Ollscoile, Baile Átha Cliath, Roinn na Gaeilge in Ollscoil Luimnigh, agus Raidió na Gaeltachta. I 1988 bhuaigh Feiritéar an comórtas scéalaíochta ag Oireachtas na Gaeilge i dTrá Lí. D'fhoilsigh Cló Iar-Chonnachta leabhar dá cuid scéalta faoin teideal "Ó Bhéal an Bhab" in 2002. Bhí tionchar aici ar roinnt scríbhneoirí Gaeilge, ina measc Seán Ó Ríordáin, Seán Ó Tuama, Máire Mhac an tSaoi agus Nuala Ní Dhomhnaill.
Fuair sí bás ar 8 Meitheamh 2005 in ospidéal an Daingin.
Is é a dúirt Bo Almqvist agus Roibeard Ó Cathasaigh fúithi sa réamhrá don leabhar "Ó Bhéal an Bhab" "Is máistir í chomh maith ar an gcomhrá fileata, sa tslí is gur féidir a hinsintí a scríobh síos focal ar fhocal agus gur litríocht fhoirfe ar phár í."
An tUrramach Gilleasbuig Farcharson. Ministir agus bard Gaelach ab ea an tUrramach Gilleasbuig Farcharson nó MacFhearchair (1801–1878). ()
Saol.
Rugadh i Siorrachd Pheairt é. Chaith sé a shaol san Tiriodh mar mhinistir.
Dúirt an tUrramach Dòmhnall MacGillEathain mar gheall air:
Obair Scríbhneoireachta.
Scríobh sé paimfléad beag sa naoú haois déag ag áitiú go raibh an ceart ag na Gaeil oideachas scoile a fháil trí Ghaeilge sa chéad áit ar scoil. Chreid sé freisin gur chóir go bhfoghlaimeodh Albánaigh a raibh Beurla Ghallda mar chéad teanga acu oideachas a fháil sa teanga sin ar an gcéad dul síos freisin.
Scríobh sé iomainn, nó filíocht reiligiúnda freisin.
Fuaimrian. I réimse na cineamatagrafaíochta, ceol an scannáin, ceol teidil agus ceol sa chúlra san áireamh is ea fuaimrian.
Státrúnaí Comhshaoil, Bia agus Gnóthaí Tuaithe. Is státrúnaí i Rialtas na Ríochta Aontaithe é an Státrúnaí Comhshaoil, Bia agus Gnóthaí Tuaithe, dá ngairtear an rúnaí comhshaoil freisin, le freagracht iomlán as an Roinn Comhshaoil, Bia agus Gnóthaí Tuaithe (RCBGT). Is comhalta de Chomh-aireacht na Ríochta Aontaithe an sealbhóir.
Bartholomeus van der Helst. Ba phéintéir Ollannach é Bartholomeus van der Helst (1613 – adhlacadh 16 Nollaig 1670). Measadh go raibh sé ar cheann de na príomhphéintéirí portráide i Ré Órga na hÍsiltíre, agus fuair a chuid portráidí galánta pátrúnacht scothaicmí Amstardam, chomh maith le ciorcal na Stadtholder.(Stíobhard) dó. Chomh maith le portráidí, phéinteáil van der Helst cúpla pictiúr seánrúil chomh maith le roinnt radhairc bhíobalta agus ábhair mhiotaseolaíochta..
Saol.
Rugadh Bartholomeus van der Helst i Haarlem sa bhliain 1613 . Ní fios dáta cruinn a bhreithe, toisc go bhfuil taifid breithe Haarlem na linne sin caillte. Ba mhac tábhairneora ó Haarlem é, darbh ainm Lodewijk, agus dara bean chéile Lodewijk, Aeltgen Bartels. Bhog Van der Helst go hAmstardam tamall roimh 1636, an bhliain a phós sé Anna du Pire, bean 18 mbliana d’aois ó theaghlach rathúil i nDeisceart na hÍsiltíre a bhí fágadh ina dílleachta cheana féin. Bhí seisear clainne ag an lánúin agus bhí duine acu, ar a dtugtar Lodewijk (1642 - c. 1684), ina phéintéir portráide cosúil lena athair.
Shakshouka. Mias na Magraibe is ea Shakshouka (Araibisشكشوكة: šakšūkah, freisin litrithe shakshuka nó chakchouka) d'uibheacha scallta in anlann trátaí, ola olóige, piobair, oinniún, agus gairleog, a bhíonn spíosraithe go coitianta le cumín, paiprice agus piobar Chéin. De réir Joan Nathan, cumadh shakshouka san Afraic Thuaidh Otamánach i lár an 16ú haois tar éis do Hernán Cortés trátaí a thabhairt isteach sa réigiún mar chuid den mhalartú Columbian.
An Dúloch. Tá níos mó ná áit amháin in Éirinn a bhfuil an t-ainm An Dúloch air:
Tollán Zoji-la. Tá Tollán Zoji-la á thógáil faoi láthair. Beidh an tollán 9.5 m ar leithead, 7.57 m ar airde agus 14.2 km ar fad, i gcruth crú capaill, le dhá lána i bhfeadán amháin, ag airde 3,528 m os cionn leibhéal na farraige, a théann faoi bhearnas Zoji La sna Himiléithe idir Ganderbal na Caismíre agus an baile Drass i gceantar Kargil de Ladakh. Tá costais réamh-mheasta don chóras tollán cliste seo, a tógadh ag baint úsáide as 'Modh Tollánaithe Nua na hOstaire', agus atá feistithe le CCTV, rialú raidió, soláthar cumhachta gan bhriseadh, aeráil, srl ná circa US$ 1.04 billiún de réir meastacháin 2021. In éineacht leis an Tollán Z-Morh in aice láimhe, soláthróidh an tollán geostraitéiseach seo ar an mórbhealach "NH1 Srinagar-Leh" nascacht aimsir-dhíonach le Ladakh (Leh, LOC, AGPL &amp; LAC) agus Baltal (uaimh Amarnath), agus laghdóidh sé an t-am taistil 3.5 uair an chloig go dtí 15 nóiméad tiomána, an turasóireacht agus an geilleagar a threisiú, agus gnéithe lóistíochta na bhFórsaí Armtha Indiach a fheabhsú. Tá sé ar cheann de na 31 tollán bóthair (20 in J&amp;K agus 11 i Ladakh) atá á dtógáil ar chostas iomlán circa US$17.5 billiún.
Chihuahua (Stát). Is ceann de na 31 stát de chuid Mheicsiceo é Chihuahua agus é suite i dtuaisceart na tíre ar an teorainn leis na Stáit Aontaithe. Is é Chihuahua an stát Meicsiceach is mó agus as sin a thagann a leasainm, el Estado Grande ("an stát mór"). Is é Chihuahua an phríomhchathair agus is é Ciudad Juárez an chathair is mó daonra. Bhí 3,470,783 duine ina gcónaí ann sa bhliain 2012.
Cónaíonn an chuid is mó de na daoine in aice leis na haibhneacha, mar atá, an Río Grande agus an Conchos. Tá gaineamhlach sa stát (Gaineamhlach Chihuahua) ach tá níos mó foraoisí in Chihuahua ná mar atá in aon stát eile i Meicsiceo seachas Durango.
The Late Late Show (CBS). Is seó cainte é The Late Late Show a chraoltar ar CBS sna Stáit Aontaithe. Bíonn an clár ar siúl ar CBS go mall san oíche.
Ó 2015 go dtí 2023, is é James Corden an láithreoir ar an gclár. Tá clú agus cáil air de bharr an Carpool Karaoke a bhí mar chuid den chlár. Ar Carpool Karaoke, chaith James Corden am le daoine cáiliúla sa charr, agus chan siad amhráin le chéile.
Baile an Chaisleáin. Tá níos mó ná áit amháin in Éirinn a bhfuil an t-ainm Baile an Chaisleáin air:
Craobh Iomána Shinsearach na hÉireann 2020. Bhí Craobh Iomána Shinsearach na hÉireann 2020 an 133ú eagrán den Chraobh Uile-Éireann ó bunaíodh an comórtas in 1887. Ar dtús bhí na cluichí beartaithe i mí na Bealtaine ach cuireadh moill oraibh de bharr an Paindéim COVID-19 i bPoblacht na hÉireann. Sa deireadh, thosaigh an chraobh ar an 24 Deireach Fómhair agus chríochnaigh sé ar an 13 Nollaig. Bhuaigh Luimneach sa chluiche ceannais i gcoinne Port Láirge.
Cógas leighis. Is éard atá i gceist le cógas, cógas leighis, nó leigheas (Béarlaː "medication") ná ábhar a ghlactar chun galar nó tinneas a leigheas de ghnáth.
Roinntear i dtrí chatagóir éagsúla iad - 
Táirgeann na comhlachtaí poitigéirí na cógais de ghnáth agus cuireann siad paitinn orthu.
Éamonn de Bhál. File Éireannach ab ea Éamonn de Bhál go luath sa 19ú haois.
Ba as Contae Chorcaí ó dhúchas de Bhál agus bhí Gaeilge ón gcliabhán aige. Bhí ról tábhachtach aige i dtaifeadadh agus i gcaomhnú "Caoineadh Airt Uí Laoghaire" le hEibhlín Dubh Ní Chonaill, a fuair sé ón amhránaí sean-nóis Nóra Ní Shíndile.
Tá cóipeanna dá chuid saothar i Leabharlann Náisiúnta na hÉireann .
Polasaithe in aghaidh drugaí. Is éard atá i gceist le beartais in aghaidh drugaí (Béarlaː "drug policy") ná srianta agus rialaithe curtha ar drugaí ag rialtais nó údaráis eile. Cothaíonn drugaí difriúla fadhbanna éagsúla do dhaoine éagsúla agus úsáideann daoine éagsúla drugaí difriúla ar chúiseanna éagsúla. Mar sin bíonn réitigh éagsúla de dhíth ar na fadhbanna seo agus níl aon fhreagra simplí ar na fadhbanna a bhfuil úsáid drugaí ina n-údar orthu, Ach nuair atá na fíricí ag daoine, tá sé níos fusa déileáil le saincheisteanna a bhaineann le drugaí.
Polasaithe.
Ní foláir an difríocht idir "díchoiriú" drugaí agus "dleathú" nó dlisteanú a shoiléiriú.
Is ionann "díchoiriú" agus polasaí faoina mbeadh lánrogha ag na póilíní gan daoine a mbeadh drugaí mídhleathacha ina seilbh acu i gcomhair úsáid phearsanta a chúiseamh. Dá dtabharfaí a gcás chun cúirte, ní cion coiriúil a chuirfí ina leith ach cion a bheadh ar aon chéim le cion páirceála.
Chiallódh "dleathú" (nó dlisteanú) go mbeadh úsáid agus seilbh ar dhrugaí, nó drugaí áirithe, lándleathach. Is féidir drugaí dleathacha a chur "faoi smacht an stáit", b'fhéidir. 
D’fhéadfaí an dá pholasaí a chur i bhfeidhm i gcás gach druga nó i gcás druga amháin (cannabas mar shampla) nó raon teoranta drugaí.
Coiriúlacht.
Dar leis na Gardaí, chuaigh mí-úsáid drugaí thar lear i méid agus go ndeachaigh riar agus reacht chun donais i dtíortha inar maolaíodh feidhmiú an dlí.
Polasaithe in Éirinn.
Sa bhliain 2012 mhol an uile pháirtí ar Chomhairle Chathair Átha Cliath go mbunófaí lárionaid sa chathair ina gceadófaí féin-instealladh drugaí faoi mhaoirseacht foireann leighis. Ach chuir daoine sa cheantar ina gcoinne. Ní raibh aon lárionad fós ar oscailt i dtús 2024. Níl bunú ionaid den sórt céanna beartaithe fós i gCorcaigh ná in aon áit eile. Tugann an córas daonlathach in Éirinn deis arís agus arís eile do pholaiteoirí agus do vótálaithe moill a chur ar chabhair do dhaoine atá i gcruachás.
Fógraíodh polasaí cuimsitheach sláinte in 2019. Ach níl an polasaí curtha i bhfeidhm fós (in 2024) "mar gheall ar chúrsaí dlí" is cosúil.
Bunaíodh tionól saoránach chun drugaí a phlé sa bhliain 2023 agus foilsíodh an tuairisc in 2024 (Iml 1, Iml 2). Mhol an Tionól nach dtabharfaí daoine a mbeirtear orthu agus drugaí mídhleathacha ina seilbh os comhair cúirte feasta ach go gcuirfí seirbhísí leighis ar fáil dóibh. Tá polasaí dá leithéid i bhfeidhm cheana féin sa Phortaingéil agus san Ostair. Vótáil an Tionól (le móramh aon vóta) nár chóir an dlí, a deir go bhfuil seilbh channabais mídhleathach, a athrú.
Zach Callison. Is aisteoir agus amhránaí Meiriceánach é Zachry Dean Callison (rugadh 23 Deireadh Fómhair 1997).
Ian Nepomniachtchi. Is ardmhmháistir fichille Rúiseach é Ian Alexandrovich Nepomniachtchi (Rúisís: "Ян Алекса́ндрович Непо́мнящий", nó "Yan Aleksandrovich Nepomnyashchiy"; a rugadh 14 Iúil 1990).
Bhuaigh Nepomniachtchi Craobh Fichille na Rúise sa bhliain 2010 agus 2020, agus Craobh Aonair Fichille na hEorpa i 2010. Bhuaigh sé freisin An Cuimhneachán Tal 2016 agus babhtaí Oscailte Aeroflot sa bhliain 2008 agus 2015. Bhuaigh sé Craobh Fichille Foirne an Domhain mar bhall d'fhoireann na Rúise in Antalya (2013) agus Astana (2019). Bhuaigh Nepomniachtchi Craobh Fichille Foirne na hEorpa 2015 i Réicivíc le foireann na Rúise. I mí Dheireadh Fómhair 2016, bhí Nepomniachtchi sa cheathrú háit ar domhan i bhficheall tapa agus fichille blitz. Bhuaigh sé dhá bhonn airgid i gCraobhchomórtas Ficheall Mear an Domhain agus bonn airgid ag Blitzchomórtas an Domhain, chomh maith leis an Ordix Oscailte 2008 a bhuachan.
Caitlín Ní Uallacháin. Is siombail mhiotasach den náisiúnachas Éireannach atá le fáil sa litríocht agus san ealaín í Caitlín Ní Uallacháin. De ghnáth, léiríonn sí Éire mar sheanbhean a dteastaíonn uaithi cúnamh ó fhir óga Éireannacha atá sásta troid agus bás a fháil chun Éire a shaoradh ó smacht na nGall. Tar éis an Chogaidh Angla-Éireannaigh, bhí sí bainteach le hArm Poblachtach na hÉireann i dTuaisceart Éireann, go háirithe le linn na dTrioblóidí.
Léirigh William Butler Yeats agus an Bhantiarna Gregory Caitlín Ní Uallacháin mar phearsa liteartha sa dráma "Cathleen Ní Houlihan" (1902). I measc na n-údar eile a d’úsáid Caitlín Ní Uallacháin ar bhealach éigin tá Seán Ó Cathasaigh (go háirithe in "The Shadow of the Gunman") agus James Joyce, a chuir carachtair darb ainm Kathleen agus Mr. Holohan sa scéal “A Mother” (in "Dubliners") chun éadomhain idé-eolaíoch féile athbheochana a léiriú.
Gnéithe ginearálta.
Léirítear Caitlín Ní Uallacháin go ginearálta mar sheanbhean gan dídean. Is minic a thugtar le fios gur amhlaidh atá an scéal toisc gur caitheadh amach as a gabháltas í, teach feirme agus “ceithre pháirc ghlasa” (siombail de cheithre chúige na hÉireann). Sa dráma "Cathleen Ni Houlihan", tagann sí go teach teaghlaigh Éireannaigh agus iad ag ullmhú do phósadh an mhic is sine. Insíonn Caitlín Ní Uallacháin a scéal brónach don teaghlach, in éineacht le hamhráin faoi laochra cáiliúla na hÉireann a thug a saol ar a son. I ndeireadh na dála, meallann sí an buachaill óg chun páirt a ghlacadh in Éirí Amach 1798 i gcoinne na Breataine. Tar éis dó a chinneadh a dhéanamh chun dul leis an éirí amach, tugann carachtar amháin faoi deara go bhfuil an tseanbhean ina bean óg álainn le “the walk of a queen”. Déanann rogha an bhuachalla óig, agus a bhás san éirí amach teipthe, athnuachan ar Chaitlín Ní Uallacháin go pointe áirithe.
Càrrabost. Tá níos mó ná áit amháin in Albain a bhfuil an t-ainm Càrrabost air:
Dominion Voting Systems v. Fox News Network. Ar 18 Aibreán 2023, shocraigh Fox News cás dlí clúmhillte i gcoinne na cuideachta meaisínvótála Dominion.
Clúmhilleadh.
Le linn an toghcháin uachtaránachta 2020 sna Stáit Aontaithe, dúirt láithreoirí ar Fox News go raibh na meaisínvótála de chuid Dominion claonta i dtreo Joe Biden
Thionscain Dominion caingean chlúmhillte in aghaidh Fox News. Cúisíodh oifigigh Fox as an maíomh bréagach go raibh an vóta sa toghchán uachtaránachta rigeáilte i gcoinne Donald Trump, cé gur cheistigh siad féin an maíomh go príobháideach. 
Rinne Dominion agus Fox socrú faoin gcás taobh amuigh den chúirt. D'aontaigh an comhlacht nuachta seacht gcéad ochtó ocht milliún dollar a íoc, rud a chiallaíonn nach raibh ar fheidhmeannaigh shinsearacha lena n-áirítear Rupert Murdoch fianaise a thabhairt sa chúirt. 
Iarmhairtí.
Tháinig saincheisteanna chun cinn ar 24 Aibreán 2023 nuair a scaoil an t-óstach Tucker Carlson óna phost, duine de na hóstaigh is mó tóir ar Fox News a luadh sa chás.
Pàirc Dùthcha na Pollaige. Is páirc dúiche ar an Taobh Theas de chathair Ghlaschú í Pàirc Dùthcha na Pollaige. Tá thart ar 150 heicteár sa limistéar, agus is anseo an áit ina bhfuil Teach na Pollaige agus an le fáil.
Na Torrain. Tá níos mó ná áit amháin in Albain a bhfuil an t-ainm Na Torrain air:
Metro Pyongyang. Is é Metro Pyongyang ceann de na modhanna iompair is coitianta i Pyongyang, príomhchathair na Cóiré Thuaidh. Dhá líne atá sa chóras a ritheann ó lár na cathrach go dtí na bruachbhailte. Thosaigh sé ag feidhmiú sa bhliain 1969.
Anton Janša. Bhí Anton Janša (c. 20 Bealtaine 1734 – 13 Meán Fómhair 1773) ina phéintéir agus ina bheachaire Carnaiolach. Tá aithne ar Janša mar cheannródaí na beachadóireachta nua-aimseartha, agus mar shaineolaí iontach sa réimse. Cuireadh oideachas air mar phéintéir, ach bhí sé fostaithe mar mhúinteoir beachadóireachta i gcúirt Hapsburgach i Vín.
Beathaisnéis.
Rugadh Anton Janša do thuismitheoirí Slóivéineacha (sa tSlóivéin anois). Ní fios a dháta breithe cruinn, áfach, baisteadh é ar 20 Bealtaine 1734. Ag aois óg léirigh Janša, mar aon lena bheirt dheartháireacha, suim mhór sa phéintéireacht (bhí stiúideo acu ina scioból) agus chuaigh an triúr deartháireacha, in ainneoin go raibh siad neamhliteartha, go Vín agus chuaigh siad isteach in acadamh na bpéintéirí ann. Chríochnaigh a dheartháir Lovro a chuid staidéir san acadamh agus rinneadh ollamh de, ach d'ainneoin tallainne péintéireachta, fuair Anton amach go luath go raibh a fhíor-spéis sa bheachaireacht. Tháinig a shuim go luath, mar bhí breis is céad coirceog ag a athair sa bhaile agus chruinníodh feirmeoirí comharsanacha ag an sráidbhaile agus phléadh siad feirmeoireacht agus beachaireacht. Sa bhliain 1769 thosaigh sé ag obair go lánaimseartha mar bheachaire agus bliain ina dhiaidh sin ba é an chéad mhúinteoir beachaireachta a ceapadh go ríoga do thailte uile na hOstaire. Choinnigh sé beacha sna gairdíní impiriúlacha ("Augarten" ) agus thaistil sé timpeall na hOstaire ag cur a chuid tuairimí i láthair maidir le coirceoga a bhogadh go féarach éagsúla. Fuair sé bás i Vín .
Tábhacht.
Bhain sé cáil amach as a léachtaí inar léirigh sé a chuid eolais ar bheacha. Scríobh sé dhá leabhar i nGearmáinis freisin: "Abhandlung vom Schwärmen der Bienen" (Plé ar Bheachaireacht, 1771) agus "Vollständige Lehre von der Bienenzucht" ((Treoir Iomlán maidir le Beachaireacht). Foilsíodh an dara ceann i 1775, tar éis a bháis. Ina shaothar in 1775 thug sé faoi deara: “Is cineál cuileog, díograiseach iad na beacha, cruthaithe ag Dia chun gach mil agus céir a sholáthar do dhuine. I measc neacha Dé go léir níl aon duine chomh dícheallach agus chomh húsáideach don duine, a bhfuil chomh beag aire ag teastáil chun é a choinneáil, mar an bheach." D'eisigh an Banimpire Maria Theresia forógra tar éis bhás Janša ag cur iallach ar gach múinteoir beachadóireachta a chuid leabhar a úsáid.
Fotheidil. Is éard atá i gceist le fotheidil i scannáin nó ar an teilifís, is araile (Béarla: subtitles) ná téacs a léiríonn caint na gcarachtar ag bun an scáileáin. Uaireanta bíonn na fotheidil sa bhunteanga agus uaireanta eile mar aistriúchán.
Esyllt Maelor. Múinteoir agus file as Nefyn is ea Esyllt Maelor. Bhuaigh sí Coróin Eisteddfod Náisiúnta Ceredigion 2022.
Bhí Esyllt Maelor ina múinteoir i Ysgol Botwnnog, Caernarfon. Rugadh i Harlech í, agus d’fhás sí aníos in Abersoch, Llŷn. Cuireadh oideachas uirthi in Ollscoil Bangor. In éineacht lena fear céile Gareth tá triúr clainne aici: Dafydd, Rhys agus Marged. Sa bhliain 1977 ba í an chéad bhean í a bhuaigh Coron Eisteddfod Genedlaethol Ceredigion (Gaeilge: Coróan an Eisteddfod Genedlaethol Ceredigion).
The Diplomat (sraith theilifíse). Clár teilifíse Meiriceánach is ea  The Diplomat, a tháinig amach ar Netflix don chéad uair ar Netflix sa bhliain 2023.
Aisteoirí.
Is iad na príomcharachtair an tAmbasadóir Kate Wyler (Keri Russell) is a fear céile, an tIar-Ambasadóir Hal Wyler (Rufus Sewell). Tá siad i bhformhór mór na radharcanna.
Scéal.
Ag tosach an chéad ghála címid ionsaí ar iompróir aerárthaí de chuid na Ríochta Aontaithe i Murascaill na Peirse. Tá an lasair sa bharrach. Tá gach n-aon ar tinneall agus óir nach bhfuil aon Ambasadóir ag na Stáit Aontaithe sa Ríocht Aontaithe caitheann an tUachtarán ceapachán tapaidh a dhéanamh. Taidhleoir í Kate Wyler le blianta agus í ar tí tabhairt faoi phost casta, tábhachtach san Afganastáin.
Taidhleoir cumasach, glic, sleamhain ba ea an tIar-Ambasadóir Hal Wyler tráth ach bhí a shlí achrannach féin aige a chuir pip is drochmhianach ar dhaoine. Tá sé gan post anois agus é i ról “na mná céile”. Le cúraimí a dhéanamh níos casta fós tá pósadh na beirte ar tí titim as a chéile agus tá an tUachtarán ag cuimhneamh ar Kate a cheapadh mar Leas-Uachtarán.  Slogann pósadh na beirte cuid shuntasach den saothar agus cé go bhfuilid ag caitheamh achasán ar a chéile is léir go bhfuil gean acu ar a chéile go fóill.
Touhou Project. Is sraith cluichí ríomhaire ón tSeapáin í an tsraith Touhou. Cruthaítear an chéad chluiche, 'Highly Responsive to Prayers' sa bhliain 1996 agus foilsíodh é an bhliain chéanna. D'oibrigh na céad cúig cluiche sa tsraith ar an gcóras oibriúcháin PC-98. Sa bhliain 2002, chonacthas an chéad chluiche le haghaidh an córas oibriúcháin Windows le 'Embodiment of Scarlet Devil'. San iomlán, foilsíodh 19 cluiche nua idir 1997 agus 2023.
Robert Mercer. Is é Robert Leroy Mercer (rugadh 11 Iúil, 1946) bainisteoir ciste fálaithe Meiriceánach, eolaí ríomhaireachta, agus deontóir polaitiúil. Ba thaighdeoir agus forbróir luath-intleachta saorga é Mercer agus is iar-phríomhoifigeach feidhmiúcháin é ar an gcuideachta um chiste fálaithe Renaissance Technologies. 
Bhí ról lárnach ag Mercer san fheachtas go bhfágfadh an Ríocht Aontaithe an tAontas Eorpach trí sheirbhísí anailíse sonraí a bhronnadh ar Nigel Farage. Bhí sé ina mhór-mhaoinitheoir freisin ar eagraíochtaí a thacaíonn le cúiseanna polaitiúla na heite deise sna Stáit Aontaithe, ar nós "Breitbart News", an Cambridge Analytica atá imithe as feidhm anois, agus feachtas uachtaránachta 2016 Donald Trump. Is é an príomhdheontóir de Super PAC Make America Number 1.
I mí na Samhna 2017, d’fhógair Mercer go n-éireodh sé as Renaissance Technologies agus go ndíolfadh sé a pháirt i "Breitbart News" lena iníonacha. Bhí sé ina úinéir tromlaigh ar SCL Group, "gníomhaireacht bainistíochta toghchán domhanda" féin-thuairiscithe, sular díscaoileadh é in 2018. In 2021, bhí baint ag Mercer leis an socrú cánach is mó i stair na SA, b’fhéidir, mar gur ordaíodh dó féin, James Simons, agus feidhmeannaigh eile ag an gciste fálaithe Renaissance Technologies oiread agus $7 billiún a íoc leis an IRS i gcúlchánacha..
Luathshaol agus oideachas.
D'fhás Mercer aníos i Nua-Mheicsiceo . D’fhorbair sé spéis go luath i ríomhairí agus i 1964 d’fhreastail sé ar an National Youth Science Camp in Iarthar Virginia, áit ar fhoghlaim sé ríomhchlárúchán ar ríomhaire IBM a bhronnadh air. Bhain sé amach céim bhaitsiléara san fhisic agus sa mhatamaitic ó Ollscoil Nua-Mheicsiceo. Le linn dó a bheith ag obair ar a chéim bhí post aige sa tSaotharlann Airm Aerfhórsa ag Kirtland Air Force Base ag scríobh ríomhchláir agus, cé gur bhraith sé go ndearna sé dea-obair, bhraith sé nach raibh sé optamaithe. Dúirt sé ina dhiaidh sin gur fhág an taithí "jaundiced view" air ar thaighde arna mhaoiniú ag rialtas. Sa bhliain 1972, ghnóthaigh sé Ph.D. san eolaíocht ríomhaireachta ó Ollscoil Illinois ag Urbana–Champaign.
Danair. Ba threibh Ghearmánach iad na Danair a raibh cónaí orthu i ndeisceart Chríoch Lochlann, sa limistéar ina bhfuil Danmhairg an lae inniu ann, Yorkshire, agus na cúigí Skåneland i ndeisceart na Sualainne, le linn na hIarannaoise Nordaí agus Ré na Lochlannach. Bhunaigh siad ríocht ar tugadh Ríocht na Danmhairge uirthi níos déanaí. Creidtear go gciallaíonn ainm a ríochta “Marg na nDanar” sa tSean-Lochlainnis, ar tagairt é do limistéar na teorann ó dheas idir na haibhneacha Eider agus Schlei, ar a dtugtar an Danevirke.